એક અંદાજ મુજબ વિવિધ બજારોમાં ૧૦૦માંથી ૩૦-૩પ ટકા કારીગરો પાસે જ કામ છે. બાકીના ૭૦ ટકા બેકાર છે. તેમાંના પ૦ ટકા તો હિજરત કરી ગયા છે ! લાખો શ્રમિકો શહેરના મોંઘા જીવનનિર્વાહના કારણે વતનથી પરત આવ્યા નથી. ભારે ભીંસમાં મુકાયેલો શ્રમજીવી વર્ગ પોતાનું અસ્તિત્વ ટકાવવા અને ગુજરાન ચલાવવા હવે સામાન્ય દિવસની તુલનાએ પ૦ ટકા ઓછા દરે પણ કામ કરવા તૈયાર છે. શહેરના જુદા જુદા વિસ્તારમાં ઊભા રહેતા શ્રમિકોની ભીડ પણ ઓછી જોવા મળે છે.